gu en en en en en gu gu gu gu gu gu gu gu gu gu gu gu gu gu gu gu gu en gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en de en en en en en en en en en en de en en en gu gu en gu en gu en gu en en en en fa en en en en gu en gu en gu en gu en gu en en en en en en nb en en ca nds es en en en th en en en en en en
મગફળી કાંડ: નાફેડ ચેરમેનના ભત્રીજા સહિત ૨૨ ની ધરપકડ -
પોલીસના સપાટાથી સહકારી ક્ષેત્રમાં ભારે ખળભળાટ : તપાસમાં ચોંકાવનારા ખુલાસા થવાની શકયતા : બધા આરોપીઓને કોર્ટમાં રજૂ કરી રિમાન્ડ મંગાશે
રાજકોટ જિલ્લાના જેતપુરના પેઢલા ગામે નાફેડે ભાડે રાખેલા ગોડાઉનની મગફળીમાંથી ધૂળ, માટીના ઢેફા નીકળવાના રાજયભરમાં ખળભળાટ મચાવનારા કૌભાંડમાં આજે આખરે પોલીસે નાફેડના ચેરમેન વાઘજી બોડાના ભત્રીજા રોહિત બોડા સહિત ૨૨ આરોપીઓની ધરપકડ કરતાં રાજયભરમાં ભારે ચકચાર મચી ગઇ છે. મગફળી કૌભાંડના ભારે વિવાદ અને વિપક્ષ કોંગ્રેસ દ્વારા લગાવાયેલા ગંભીર આરોપો બાદ આખરે સરકારને આ સમગ્ર મામલામાં આકરી કાર્યવાહી કરવાની ફરજ પડી હતી. પોલીસ દ્વારા ધરપકડ કરાયેલા આરોપીઓમાં નાફેડના ચેરમેન વાઘજી બોડાનો કૌટુંબિક ભત્રીજો રોહિત બોડા, સૌરાષ્ટ્ર વેરહાઉસના મેનેજર મગન જાલાવડિયા, ધણેજ સહકારી મંડળીના પ્રમુખ કાળુભાઇ, ચારથી વધુ અધિકારીઓ અને સહકારી મંડળીના ૧૫થી વધુ શખ્સોનો સમાવેશ થાય છે. મગફળી કૌભાંડમાં સરકાર અને પોલીસના સપાટાને પગલે રાજયના સહકારી આલમમાં પણ ફફડાટની લાગણી ફેલાઇ ગઇ છે. રાજકોટ જિલ્લા પોલીસ વડાની સીધી નીગરાની હેઠળ સમગ્ર મામલાની તપાસ હાથ ધરાઇ હતી અને આખરે ધરપકડનો સપાટો બોલાવાયો હતો. રાજયમાં ખળભળાટ મચાવનારા આ મગફળી કૌભાંડની વિગતો એવી છે કે, ગત તા.૩૧ જુલાઇના રોજ ફરિયાદી અને સૌરાષ્ટ્ર ઝોન વેરહાઉસિંગના મેનેજર મગનભાઇ નાનજીભાઇ જાલાવડીયાએ જેતપુરના પેઢલા ગામના ગોડાઉનમાં ધણેજની સહકારી મંડળીએ ખરીદ કરેલી મગફળીમાં ધૂળ અને કાંકરી નીકળતા જેતપુર પોલીસ સ્ટેશનમાં ફરિયાદ નોંધાવી હતી. જેમાં ૩૧ હજાર મગફળીની ગુણીમાં ભેળસેળ થયાનો ગુનો દાખલ કરવામાં આવ્યો હતો. આથી પોલીસે ત્રણ શખ્સોની ધરપકડ કરી હતી અને કોર્ટે આરોપીઓના પાંચ દિવસના રિમાન્ડ મંજૂર કર્યા હતા. આરોપીઓની પૂછપરછમાં મગન જાલાવડિયા સહિતનાઓના નામ કૌભાંડમાં ખુલ્યા હતા અને ધરપકડ કરવામાં આવી હતી. ફરિયાદીએ જે તે સમયે હોબાળો કરતા પોલીસને તેના પર શંકા ગઇ હતી. તપાસમાં ગુજકોટ અને નાફેડના લોકોના બેદરકારી સામે આવી હતી. એટલું જ નહી, પેઢલા ગોડાઉનમાં મગફળીમાં ધૂળ અને માટીની ૨૨થી ૨૫ ટકા જેટલી ભેળસેળ કરાઇ હોવાનો ચોંકાવનારો ઘટસ્ફોટ સામે આવ્યો હતો. ચકચારભર્યા આ કૌભાંડમાં સરકારની સૂચના અને નિર્દેશ બાદ પોલીસે આજે ખુદ નાફેડના ચેરમેનના ભત્રીજા રોહિત બોડા સહિત ૨૨ આરોપીઓની ધરપકડ કરી હતી. ગોંડલ વેરહાઉસમાં લાગેલી આગમાં પણ આરોપી મગન જાલાવડિયાની ભૂમિકા હોવાની શંકા સેવાઇ રહી છે. તે અંગે પણ આકરી પૂછપરછ કરવામાં આવશે, તેમજ આવું બીજા ક્યાં ગોડાઉનમાં કરવામાં આવ્યું છે તે અંગે પોલીસ સઘન પૂછપરછ હાથ ધરશે. સહકારી મંડળીના સભ્યોએ ખેડૂતો પાસેથી ખરીદેલી મગફળીમાં બારોબાર ભેળસેળ કરી એસડબલ્યુએચસીના ગોડાઉનમાં જમા કરાવી દીધી હતી. સર્વેયર તરીકે જેમને આ મગફળીની ક્વોલિટી ચેક કરવાની હતી તેણે પણ પોતાની ફરજમાં બેદરકારી દાખવી હોવાનું સામે આવ્યું છે. મંડળી દ્વારા સારી ક્વોલિટીની મગફળી બારોબાર ક્યાં સગેવગે કરવામાં આવી છે તે દિશામાં પણ પોલીસે તપાસ હાથ ધરી છે. પોલીસ દ્વારા હવે તમામ આરોપીને કોર્ટમાં રજૂ કરી રિમાન્ડની માંગ કરવામાં આવશે.
કૌભાંડમાં સહકારી મંડળીના સભ્યોનો પણ હાથ
૧. ખુમાણ જીવનભાઈ જુજીયા (મોટી ધાણેજ સભ્ય)
૨. રામસિંહ ગોવિદ ચુડાસમા (મોટી ધાણેજ)
૩. જાદવ રામાભાઈ પીઠીયા (મોટી ધાણેજ)
૪. કાળા મેસુર જેઠવા (મોટી ધાણેજ મંડળી પર પ્રમુખ)
૫. સોનિંગભાઈ બચુભાઇ જુજીયા (મંડળી ઉપપ્રમુખ)
૬. કૌશિક ખીમાભાઈ જેઠવા (મંડળી મંત્રી)
૭. મુળુ આલાભાઈ જુજીયા (મંડળી સભ્ય)
૮. હમીર બાબાભાઈ હીરાભાઈ જેઠવા (મંડળી સભ્ય)
૯. રામા હમારા જેઠવા (મંડળી સભ્ય)
૧૦. ખુમાણ રામભાઈ જેઠવા (મંડળી સભ્ય)
૧૧. સોનિંગ ઉર્ફે બચ્ચુ ખીમાણંદ જેઠવા (મંડળી સભ્ય)
૧૨. આલિંગ બચુભાઇ જેઠવા (મંડળી સભ્ય)
૧૩. વીરેન્દ્ર બટુક કાનાબાર (મંડળીનું ટેબલ કામ સંભાળે છે)
૧૪. મોઇન કાળુ મલેક (મંડળીમા વ્યવસ્થા સંભાળનાર)
૧૫. વિક્રમ દેવા લાખાણી (મંડળીના વહીવટ સાથે જોડાયેલ છે)
૧૬. જીતુ બચુ (માળિયા)
૧૭. મગન નાનજી ઝાલાવડીયા (ગુજકોટ કંપની વેર હાઉસ મેનેજર)
૧૮. વિનોદ રવજી ટીલવા (ગુજરાત વેર હાઉસ કોર્પોરેશન હેઠળના મેનેજર)
૧૯. જીજ્ઞેશ ત્રિભોવન ઉજટીયા (નાફેડના ફિલ્ડ ડિલિવરી જુનિયર કર્મચારી)
૨૦. રોહિત લક્ષ્મભાઈ બોડા (નાફેડ જુનિયર ફિલ્ડ પ્રતિનિધિ)
૨૧. કેયુર વિનસ ચૌહાણ (ગુજકોટ કંપની ના સરવૈયર)
૨૨. કાળા જુજીયા (સહકારી મંડળીના સભ્ય)
Aajno Yug News Share
Tagged arrested nafed chairman nut Scam
૩૦૦થી વધારે દવા પર ટુંક સમયમાં જ પ્રતિબંધ લદાશે
૨૪ લાખથી વધુ પોસ્ટ હજુ જુદા જુદા ક્ષેત્રમાં ખાલી છે
શિવ ને પ્રિય છે શ્રાવણ માસ ….
August 7, 2018 AajnoYug_admin
સુરત : ફોટાઓ વાયરલની ધમકીઓ આપી બળાત્કાર
August 18, 2018 AajnoYug_admin
૧૦ કરોડ વૃક્ષ વાવી ગુજરાતને ગ્રીન ગુજરાત બનાવવા તૈયારી
August 13, 2018 AajnoYug_admin
Leave a Reply Cancel reply
Your email address will not be published. Required fields are marked *
અક્ષય કુમારની ફિલ્મ ‘ગોલ્ડ’ રિલીઝના બીજા દિવસે કમાણીમાં નોંધપાત્ર ઘટાડો
August 18, 2018 AajnoYug_admin
કેરળમાં સદીનું સૌથી ભયાનક પૂર, પીએમ મોદી પ્રભાવિત વિસ્તારની હવાઈ સર્વે પર
August 18, 2018August 18, 2018 AajnoYug_admin
સુરત : ફોટાઓ વાયરલની ધમકીઓ આપી બળાત્કાર
August 18, 2018 AajnoYug_admin
ગુજરાતમાં હજુ અતિભારે વરસાદ પડશે : તંત્ર સજ્જ
August 18, 2018August 18, 2018 AajnoYug_admin
પ્રેમીયુગલે સાબરમતી નદીમાં ઝંપલાવયું : બંનેના કરૂણ મોત
August 17, 2018 AajnoYug_admin
Thank you for Visiting
Contact : Aajno Yug E News
Lati Bazar, N/r S.T Bus Stop,
Call:  +91 94284 12424
Join our WhatsApp News Group
Tags: arrested, nafed chairman, nut Scam
Aajno Yug @2018 All Rights Reserved - Website by BrandPAPA.com | Hosted by MyHostDost | Theme: News Portal by Mystery Themes.